Jam’iyyar PDP ta shigar da kara a Kotu mai shafi 1685 a kan zaben Kano - Arewa24.com.ng Jam’iyyar PDP ta shigar da kara a Kotu mai shafi 1685 a kan zaben Kano - Arewa24.com.ng
Home › labarai siyasa › Jam’iyyar PDP ta shigar da kara a Kotu mai shafi 1685 a kan zaben Kano
09:58 labarai, siyasa,
Babbar jam’iyyar adawa a Najeriya, PDP, ta nemi kotun da ke sauraron karar zaben 2019 a jihar Kano, da ta bayyana cewa ita ce ta lashe zaben gwamna da aka yi a maimakon Abdullahi Umar Ganduje.
A karar da PDP ta maka a gaban kotun mai sauraron korafin zabe mai shafi 1685. Jam’iyyar hamayyar tana ja da soke zaben wasu yankuna a cikin karamar hukumar Nasarawa da hukumar zabe mai zaman kan-ta tayi a watan jiya.
Wani daga cikin Lauyoyin PDP, Barista Bashir Mohammad, ya bayyanawa manema labarai cewa za a ba gwamna Abdullahi Ganduje makonni 3 ya kare kan sa a gaban kuliya, inda bayan nan Alkalan kotu za su zauna su yanke hukunci.
Haka zalika daya daga cikin masu kare gwamna Abdullahi Ganduje a gaban kotu, Barista Musa A Lawan, yace a shirye tawagarsu ta ke da ta tabbatar da gaskiyar cewa gwamna Ganduje na jam’iyyar APC ne ya lashe zaben banan.
KU KARANRA: Dandalin Kannywood: Dalilan da suka sa zan kai Hadiza Gabon kara kotu - Amina Amal.
Lauyoyin Abba Kabir Yusuf sun ce PDP ta cika duk sharudan lashe zabe bayan da ta samu kaso 2 cikin 3 na mafi yawan kananan hukumomin da ake da su a jihar Kano kamar yadda sashe na 179 na kundin tsarin mulkin kasa ya bayyana.